b'\n_START_ARTICLE_\nMarius Sophus Lie\n_START_SECTION_\n\xc5\xbdivljenje in delo\n_START_PARAGRAPH_\nLie je \xc5\xa1tudiral v Kristianiji, kjer je diplomiral leta 1865._NEWLINE_Raziskoval je algebrske invariante in izdelal obse\xc5\xbeno teorijo zveznih simetrij ter jo uporabil pri prou\xc4\x8devanju geometrijskih struktur in diferencialnih ena\xc4\x8db._NEWLINE_Njegov najve\xc4\x8dji doprinos k matematiki je spoznanje, da lahko zvezne transformacijske grupe (sedaj imenovane Liejeve grupe) la\xc5\xbeje razumemo z njihovo\xc2\xa0\xc2\xbblinearizacijo\xc2\xab\xc2\xa0in z raziskovanjem pripadajo\xc4\x8dih rodovnih vektorskih polj (oziroma infinitezimalnih generatorjev). Za tak\xc5\xa1ne generatorje velja linearna razli\xc4\x8dica grupne zna\xc4\x8dilnosti, komutatorskega oklepaja. Njihovo strukturo se njemu v \xc4\x8dast danes imenuje Liejeva algebra.'